recursal/SuperWikiNEXT-32B huggingface dataset:
**Saoirse Ronan** (Nama penuh: **Saoirse Úna Ronan**, lahir pada 12 April 1994) merupakan seorang pelakon Ireland. Beliau mula menjadi terkenal di antarabangsa pada tahun 2007 selepas bersama membintangi dengan Briony Tallis dalam filem *Atonement* (2007), di mana beliau menerima pencalonan untuk Anugerah Akademi untuk Pelakon Pembantu Wanita Terbaik, Anugerah BAFTA untuk Pelakon Wanita Terbaik dalam Peranan Sokongan dan Anugerah Golden Globe untuk Pelakon Pembantu Wanita Terbaik, menjadikan beliau salah satu pelakon termuda yang menerima pencalonan Oscar.

Perkembangan filem beliau diikuti dengan peranan dalam filem *The Lovely Bones* (2009) yang diarah oleh Peter Jackson, yang mana beliau telah dianugerahkan Anugerah Critics' Choice, Anugerah Saturn dan pencalonan Anugerah BAFTA untuk Pelakon Wanita Terbaik dalam Peranan Utama.

Filem-filem penting lain beliau termasuklah komedi romantis *I Could Never Be Your Woman* (2007), filem alam ghaib *Death Defying Acts* (2008), filem fiksyen sains dan fantasi *City of Ember* (2008), cerita epik benar *The Way Back* (2010), filem thriller aksi *Hanna* (2011), filem fiksyen sains dan romantis *The Host* (2013), *How I Live Now* (2013), komedi yang diarah oleh Wes Anderson *The Grand Budapest Hotel* (2014), dan *Brooklyn* (2015), filem drama romantis yang diarah oleh John Crowley. Ronan bersedia untuk membuat debut Broadway beliau pada bulan Februari 2016 dalam drama pemulihan *The Crucible* dengan memainkan peranan Abigail Williams.
**Politeknik Brunei** (**PB**; Jawi: ڤوليتيكنيك بروني) merupakan politeknik pertama di Brunei. Ianya ditubuhkan atas titah perkenan Kebawah Duli Yang Maha Mulia Sultan Haji Hassanal Bolkiah pada tahun 2008 dan kemudiannya pengambilan pertama bagi penuntut bermula pada Januari 2012. Penuntut yang telah tamat program dianugerahkan Diploma.

Sekolah
-------

Terdapat empat sekolah di bawah Politeknik Brunei, iaitu:

* Sekolah Perniagaan
* Sekolah Teknologi Maklumat
* Sekolah Sains dan Kejuruteraan
* Sekolah Sains Kesihatan

Kampus
------

Politeknik Brunei mempunyai tiga kampus. Kampus utama dan kampus bagi Sekolah Sains Kesihatan terletak di Daerah Brunei-Muara manakala kampus bagi Sekolah Sains dan Kejuruteraan terletak di Daerah Belait.

### Kampus Utama

Kampus utama Politeknik di Brunei-Muara merupakan kampus sementara yang ditempatkan di salah sebuah kondominium di Jalan Ong Sum Ping di Bandar Seri Begawan, iaitu bekas tempat penginapan atlit semasa Sukan Asia Tenggara pada tahun 1999.

Kampus ini menempatkan Sekolah Perniagaan dan Sekolah Teknologi Maklumat. Pejabat Pengarah serta bahagian pentadbiran yang lain juga boleh didapati di sini.

### Kampus satelit

Kampus bagi Sekolah Sains Kesihatan ditempatkan sebagai sebahagian daripada Institut Sains Kesihatan PAPRSB, Universiti Brunei Darussalam. Program di bawah sekolah ini dahulunya dikendalikan di bawah UBD namun sejak tahun 2016 ianya diterapkan dalam pengurusan Politeknik Brunei.

Sementara kampus Belait terletak di Lumut, kira-kira 91 kilometer dari kampus utama, dan menempatkan Sekolah Sains dan Kejuruteraan. Program yang dijalankan di sini adalah terdiri dari kejuruteraan, reka bentuk dalam dan seni bina.

Program
-------

Kesemua program mengambil masa dalam tiga tahun. Pelajar akan dianugerahkan Diploma setelah tamat program.

Program di bawah sekolah selain dari Sekolah Sains Kesihatan adalah bertaraf Tahap 5 mengikut Rangkaian Kelayakan Kebangsaan manakala program Diploma dalam Sains Kesihatan adalah berkelulusan tahap 4.

Program-program yang ditawarkan merangkumi kejururawatan, kejuruteraan, paramedik, perbidanan, perniagaan, reka bentuk dalaman, seni bina, dan teknologi maklumat.

Rujukan
-------

1. ↑  "About". *Politeknik Brunei*. Diarkibkan daripada yang asal pada 2018-11-30. Dicapai pada 2016-06-26.
2. ↑  "About". *Politeknik Brunei*. Diarkibkan daripada yang asal pada 2018-11-30. Dicapai pada 2016-06-26.
3. ↑  "Welcome Message | Director Office". *Politeknik Brunei*. Dicapai pada 2016-06-26.
4. 1 2  "Edu.bn" (PDF). *hecas.edu.bn*. Diarkibkan daripada yang asal (PDF) pada 2016-08-12. Dicapai pada 2016-06-26.

Pautan luar
-----------

* Laman web Politeknik Brunei (Bahasa Inggeris)
**Quetta** ( Urdu: کوئٹہ , Pashto : کوېټه , Balochi : کویته )), adalah ibukota wilayah Balochistan, Pakistan dan merupakan bandar terbesar di wilayah itu. Quetta juga dikenali sebagai Taman Buah Pakistan, disebabkan oleh kebun buah-buahan yang banyak di sekitarnya, dan pelbagai perusahaan pengetinan buah-buahan dan buah-buahan kering yang dihasilkan di sana. Ia juga mempunyai tumbuhan dan pelbagai hidupan liar. Quetta terletak di ketinggian purata 1,680 meter (5,500 kaki) di atas paras laut , menjadikan ia satu-satunya bandar utama altitud tinggi Pakistan. Penduduk di bandar ini dianggarkan kira-kira 896,090 orang. Ini menjadikan ia bandar terbesar di Balochistan dan salah satu daripada bandar-bandar utama di Pakistan .

Terletak di utara Balochistan berhampiran sempadan Durand Line dengan Afghanistan dan berhampiran dengan wilayah Kandahar, Quetta merupakan pusat perdagangan dan komunikasi antara kedua-dua negara dan juga sebagai lokasi ketenteraan penting yang menduduki kedudukan strategik untuk Angkatan Tentera Pakistan. Bandar ini terletak di laluan Bolan Pas yang pernah menjadi hanya pintu masuk ke dan dari Asia Selatan.

Etimologi
---------

Quetta juga dieja Kuwatah, satu perkataan Pashto bermaksud "kubu". Adalah dipercayai nama di bandar ini berasal dari empat bukit iaitu (Chiltan, Takatu, Zarghoon dan Murdaar) yang mengelilingi bandar dan membentuk benteng semula jadi.

Geografi
--------

Quetta mempunyai keluasan 2,653 km2 (1,024 batu persegi) dan terdiri daripada siri lembah yang bertindak sebagai kubu semula jadi dikelilingi oleh bukit-bukau; ini dinamakan Chiltan, Takatoo, Murdar dan Zarghun. Tiada sempadan semulajadi antara Quetta dan daerah bersebelahan iaitu Dera Ismail Khan ke timur laut, Dera Ghazi Khan dan Sibi ke timur, Sukkur dan Jacobabad ke tenggara, Karachi dan Gawadar di selatan dan ziarah ke timur laut. Bandar utama yang terdekat adalah Kandahar di Afghanistan yang terletak di barat laut kawasan Quetta itu.

Lihat juga
----------

* Senarai bandar di Pakistan
* Senarai daerah di Pakistan

Rujukan
-------

* [Laman web rasmi Balochistan]

1. ↑  National Reconstruction Bureau of Pakistan, list of Zila, Tehsil & Town Councils Membership for Balochistan. URL accessed 5 April 2006
2. 1 2
**Nur Ayuni Farhana Abdul Halim** (lahir 18 Mac 1990) ialah seorang atlet menembak Malaysia.

Kerjaya sukan
-------------

Beliau mula mencipta nama menerusi Sukan Komanwel Remaja 2008, dan pernah menjulang pingat emas Sukan Komanwel 2010 menerusi acara 10 meter rifle bersama Nur Suryani Mohamed Taibi dan meraih pingat gangsa di temasya Sukan Asia 2014 di Incheon, Korea Selatan dalam acara rifle 50 meter meniarap berpasukan Wanita bersama dua lagi penembak negara ketika itu, Suryani dan Muslifah Zulkifli. Beliau juga pernah meraih pingat emas acara 50m rifle Sukan SEA Singapura 2015.

Beliau mencipta dua rekod kebangsaan 10m Air Rifle individu wanita, kedua-duanya bagi peringkat akhir dan pusingan kelayakan pada Kejohanan Trofi Tun Hanif 2015 di Lapang Sasar Menembak Subang, pada 6 September 2015. Semasa pertandingan akhir, beliau melakukan bidikan 210.3 mata, sekali gus memadam rekod miliknya sendiri iaitu 208.2 mata yang dilakukannya pada April.

Kehidupan peribadi
------------------

Beliau dilahirkan pada 18 Mac 1990 di Kuantan, Pahang sebagai anak kepada pasangan Khatijah Ismail dan Abdul Halim Abdul Rahman. Adik-beradik beliau ialah Mohd Halimi (Allahyarham), Abdul Syakur, Mohd Nurrahimin dan Nur Aimi Hanis.

Rujukan
-------

1. ↑  Rajes Paul (21 Julai 2014). "What a crying shame for shooter Nur Ayuni" [Apa yang memalukan bagi penembak Nur Ayuni] (dalam bahasa Inggeris). The Star Online. Dicapai pada 8 November 2019.
2. ↑  Nor Hairulnizam Wahid (26 Jun 2019). "Nur Ayuni enggan menembak lagi". Harian Metro. Dicapai pada 8 November 2019.
3. ↑  Charmaine Ng (12 Jun 2015). "SEA Games: Malaysia's Nur Ayuni Farhana wins women's 50m rifle 3 positions title" [Sukan SEA: Nur Ayuni Farhana dari Malaysia memenangi kejuaraan 50m raifal wanita 3 kedudukan] (dalam bahasa Inggeris). The Straits Times. Dicapai pada 8 November 2019.
4. ↑  "Nur Ayuni cipta 2 rekod menembak kebangsaan di kejuaraan Tun Hanif". Berita Harian. 6 September 2015. Dicapai pada 8 November 2019.
5. ↑  Muhd Khairie Khalid (8 Julai 2015). "Nur Ayuni puas melancong ke luar negara". Berita Harian. Dicapai pada 8 November 2019.

Pautan luar
-----------

* Profil rasmi
Gambaran dewa Quetzalcoatl daripada kodeks Borgia dijumpai tahun 1898.
**Quetzalcoatl** (disebut ketsalˈkoːaːtɬ terdekat két.sal.ko.a.tl], gabungan bahasa Nahuatl: *quetzal:* ‘bulu pelepah’ dan *cōātl:* ‘ular’ - "ular berbulu") adalah dewa pencipta dan langit dalam kepercayaan orang Aztek. Dewa ini dipercayai masyarakat tersebut mengetuai angin serta penyimpan utama segala pengetahuan alam dan seni; malah dianggap sebagai penghulu segala saudagar dan pendeta dalam tamadun ini. Dewa ini sering dilambangkan bersama bintang Kejora dan langit fajar.

Dewa ini merupakan antara dewa-dewa utama dalam panteon kepercayaan Aztek selain Tlāloc, Tezcatlipoca dan Huitzilopochtli.

Rujukan
-------

1. 1 2  Smith 2001:213
2. ↑  Boone: p. 68.

Sumber utama
* Boone, Elizabeth Hill (1989). *Incarnations of the Aztec Supernatural: The Image of Huitzilopochtli in Mexico and Europe*. Transactions of the American Philosophical Society, vol. 79 part 2. Philadelphia, PA: American Philosophical Society. ISBN 0-87169-792-0. OCLC 20141678.
* Smith, Michael E. (2003). *The Aztecs* (ed. 2nd). Malden, MA: Blackwell Publishing. ISBN 978-0-631-23015-1. OCLC 48579073.
**Maranata** (bahasa Aram ( dengan aksara Ibrani ) : מרנא תא : ***Maranatha'*** atau מרן אתא : ***maran'Atha'*** ; Yunani: Μαραναθαcode: el is deprecated ; bahasa Inggeris: *Maranatha*code: en is deprecated , Nombor strong:**3134**) adalah istilah dalam bahasa Aram yang tertulis dalam 1Kor 16:22 yang berbunyi :

 *Siapa yang tidak mengasihi Tuhan , terkutuklah ia. Maranata !* 
Juga terdapat dalam kitab Didache ( 10:6 ) yang menjadi sebahagian kumpulan tulisan Bapa Gereja di abad pertama dan kedua .

Makna
-----

Istilah ini dalam bahasa Indonesia diterjemahkan sebagai Tuhan kami , datanglah ( BIS , bd. Ing.  *Our Lord cometh*  ).  Namun , ada pula variasi lain , misalnya : "Tuhan akan datang segera "( KSI , bd. Ing. "Our Lord is coming ") , "datanglah , ya Tuhan "( WBTC ) , "Tuhan Yesus , datanglah ! "( FAYH ) , dsb. Alkitab New American Bible ( NAB ) mengulas :

" Sebagaimana difahami di sini ( "O Lord , come ! " ; "Ya Tuhan , datanglah ") , istilah ini merupakan sebuah doa mengharapkan akan kedatangan Yesus Kristus yang kedua kalinya. Jika kata - kata Aram dipisahkan secara berbeza ( Maran atha , "Our Lord has come " ; "Tuhan kita telah datang ") , maka itu menjadi kenyataan pengakuan iman (*kepercayaan*). Tafsiran pertama disokong oleh apa yang nampaknya merupakan istilah bahasa Yunani yang setara , di dalam Wahyu 22:20  *" Amen. Come , Lord Jesus ! "( "Amin , datanglah , Tuhan Yesus ")*  "

Bahasa Greek
------------

Istilah bahasa Aram ini oleh Paulus tidak diterjemahkan melainkan hanya dialihaksarakan ke dalam huruf - huruf Yunani. Namun selain Wahyu 22:20 yang ditulis oleh Yohanes , salah satu dari keduabelas Rasul Yesus Kristus, diyakini ada ayat - ayat lain yang mengandungi istilah sama tetapi ditulis dengan kata - kata Yunani :

* Filipi 4:5 yang juga ditulis oleh Paulus :

 *Hendaklah kebaikan hatimu diketahui semua orang.  Tuhan sudah dekat !* 
* Yakobus 5:8 yang ditulis oleh Yakobus, adik laki-laki Yesus Kristus :

 *Kamu juga harus bersabar dan harus meneguhkan hatimu , kerana  kedatangan Tuhan sudah dekat !* 
Dalam pengertian ini , maka istilah bahasa Aram dalam ayat asalnya itu dapat difahami sebagai : "Our Lord is coming , and he will judge those who have set him at nought. "( "Tuhan kita akan datang , dan Ia akan menghakimi mereka yang tidak menghargai - Nya ") .

Rujukan
-------

1. ↑   Smith , William. Smith 's Bible kamus .
2. ↑   Hitchcock , Roswell D. Hitchcock ' s Bible Names kamus .
3. ↑   [  Easton , Matthew George. "Easton 's Bible Dictionary "( juga dikenali sebagai "Illustrated Bible Dictionary "). 1897. ]

Pautan luar
-----------

* [  # highlight Robert Jamieson , A. R. Fausset and David Brown : *Commentary Critical and Explanatory on the Whole Bible* ( 1871 ) ] ,
* [  Catholic Encyclopedia : Anathema ] ,
* [  World Community for Christian Meditation ]
* (Jerman) # vers22 Welt der Bibel  , laman web bahasa Jerman yang memuatkan artikel tentang "maranatha "
* [  Dari Katekismus Gereja Katolik ]
|  |
| --- |
| **Buku / Novel** |
| Kulit buku Malayan Forts. |
| **Malayan Forts** |
| **Siri** |  |
| **Pengarang Asal** |  |
| **Penterjemah** |  |
| **ISBN** | ISBN |
| **Kod Buku** |  |
| **Saiz** |  |
| **Genre** | Tidak diketahui |
| **Terbitan** | Penerbit Jabatan Muzium Negara |
| **Negara** | Malaysia Malaysia |
| **Bahasa** | bahasa Melayu |
| **Tahun Keluaran** | 2009 |
| **Bilangan Muka Surat** |  |
| **Harga** | $8.00 (2009) |

Buku **Malayan Forts** merupakan sebuah buku dalam bahasa Melayu yang diterbitkan pada tahun 2009. Ia memiliki nombor ISBN (Nombor OCLC:13679533) dan berharga RM$8.00. 
  
  
Buku Malayan Forts ini diterbitkan oleh Jabatan Muzium Negara.

Ringkasan
---------

Buku ini membincangan mengenai kota-kota lama Melayu yang terdapat di Malaysia.

Surat menyurat
--------------

Buku ini boleh didapati dari:-

Ketua Pengarah
Jabatan Muzium Malaysia
Jalan Damansara
50566 Kuala Lumpur
(u.p.: Unit Perpustakaan)
Tel: 03-22826255 X 277

Lihat juga
----------

* Muzium Negara Malaysia

Pautan luar
-----------

* Malayan Forts
* Maklumat buku dalam pangkalan data Worldcat.org
**Malayan United Industries Berhad** (MUI; MYX: 3891) telah ditubuhkan pada tahun 1960, dan dimiliki oleh Khoo Kay Peng. Perniagaan utama kumpulan termasuk peruncitan, hotel, makanan dan konfeksi, perkhidmatan kewangan, harta, perjalanan dan pelancongan. Kumpulan ini mempunyai kehadiran perniagaan di UK, Benua Eropah, Amerika Syarikat, Kanada, UAE, Malaysia, Thailand, Australia, Hong Kong, China, Jepun dan Singapura.

Beberapa nama syarikat utama dalam kumpulan MUI termasuk Metrojaya Berhad, Laura Ashley plc, Hotel Corus dan Network Foods. Syarikat itu juga membeli tempat peranginan dan taman tema warganegara warganegara Kristian Jim Bakker di Fort Mill, South Carolina, pada tahun 1991 dan mengendalikannya untuk beberapa tahun di bawah anak syarikatnya, Regent Carolina Corporation, sebelum menjual harta itu pada pertengahan 2000-an. Dalam beberapa tahun kebelakangan ini, MUI telah memindahkan ibu pejabat korporat Laura Ashley di Amerika Syarikat ke bangunan di bekas tapak Heritage USA yang pernah berkhidmat sebagai ibu pejabat kementerian PTL Jim Bakker.

Anak syarikat
-------------

### Peruncitan

* Metrojaya Berhad
* Laura Ashley Holdings plc

### Perkhidmatan kewangan

* PM Securities Sdn Bhd

### Hotel

* Corus Hotels UK
* Corus Hotels Kuala Lumpur
* Corus Paradise Resort Port Dickson

### Hartanah

* MUI Properties

### Makanan dan konfeksioneri

* Network Foods Group
* Network Foods Malaysia

Pautan luar
-----------

* Laman web rasmi
**Quacquarelli Symonds** (**QS**) ialah syarikat Britain yang merupakan pakar dalam analisis institusi pengajian tinggi di seluruh dunia. Syarikat ini ditubuhkan pada tahun 1990 oleh Nunzio Quacquarelli.

Sejarah
-------

Pada 5 Oktober 2017, QS Quacquarelli Symonds memperoleh Hobsons Solutions, bahagian antarabangsa Hobsons, Inc. Pemerolehan ini membolehkan QS meningkatkan saiz penawaran produk globalnya, yang kini menggabungkan produk seperti QS 'International Student Survey (dahulu Hobsons' International Student Survey), yang merupakan tinjauan terbesar di dunia untuk calon pelajar antarabangsa.

Kedudukan utama
---------------

Secara amnya, Kedudukan Universiti Dunia QS dianggap sebagai salah satu daripada tiga kedudukan universiti yang paling berpengaruh di dunia, bersama dengan *Times Higher Education World University Rankings* dan Kedudukan Akademik Universiti Dunia.

Rujukan
-------

1. ↑  "About us". *Quacquarelli Symonds*.
2. ↑  "Malaysia's R&D Investment Paying off with Higher Research Productivity and Improved University Ranking". *Bloomberg*. 5 November 2019.
3. ↑  Baker, Amy. "QS acquires Hobsons Solutions in major merger". *The PIE News*. Dicapai pada 8 March 2018.
4. ↑  "International Student Survey". *qs.com*.
5. ↑  "QS Enrolment Solutions". Dicapai pada 8 March 2018.
6. ↑  Ariel Zirulnick. "New world university ranking puts Harvard back on top". *The Christian Science Monitor*.
7. ↑  Indira Samarasekera and Carl Amrhein. "Top schools don't always get top marks". *The Edmonton Journal*. Diarkibkan daripada yang asal pada 2010-10-03.

Pautan luar
-----------

* Tapak web rasmi Edit this at Wikidata
***Malaysia: Through The Decades*** (bahasa Melayu: ***Malaysia: Sepanjang Dekad***) ialah sebuah rancangan televisyen dokumentari Malaysia yang bersiaran pada 16 September 2013 di National Geographic Channel sempena ulang tahun penubuhan Malaysia ke-50. Dokumentari ini menyingkap arus kemajuan yang dikecapi oleh Malaysia sepanjang 50 tahun dan ia turut menampilkan temuramah daripada tokoh ternama negara.

Gambaran keseluruhan
--------------------

*Malaysia: Through The Decades* diterbitkan oleh Novista Sdn. Bhd. (syarikat yang menerbitkan dokumentari seperti *The Malayan Emergency* dan *The Highland Towers Disaster*) dan Wildman Pictures Sdn. Bhd. dengan kerjasama Perbadanan Kemajuan Filem Nasional Malaysia (FINAS) dengan skrip ditulis oleh Christopher Hale dan pasangan suami isteri Harun Rahman dan Lara Ariffin sebagai pengarahnya. Model fesyen dan pemenang peraduan ratu cantik Miss Malaysia World 2007 dan Miss Universe Malaysia 2011, Deborah Priya Henry menyumbangkan suaranya untuk dokumentari ini. Dokumentari selama sejam ini menceritakan arus pembangunan dan pemodenan yang dicapai oleh Malaysia sejak pembentukannya pada 16 September 1963 dan pencapaian yang diraih oleh rakyat Malaysia sepanjang 50 tahun.

Temubual
--------

Antara tokoh-tokoh negara yang ditemuramah dalam dokumentari ini ialah:

* Tun Dr Mahathir Mohamad, Bekas Perdana Menteri
* Najib Tun Razak, Perdana Menteri
* Datuk Siti Nurhaliza, penyanyi
* Yuna, penyanyi
* Lat, kartunis
* Sheikh Muszaphar Shukor, angkasawan

Rujukan
-------

1. ↑  A reflection of Malaysia! (Refleksi Malaysia!) Diarkibkan 2013-09-29 di Wayback Machine MSN Entertainment Malaysia Staff (12 September 2013). MSN Entertainment Malaysia Diarkibkan 2014-09-25 di Wayback Machine Diperoleh pada 27 September 2013.

Pautan luar
-----------

* *Malaysia: Through The Decades*  di Pangkalan Data Filem Internet (IMDb)
**Quagga** (***Equus quagga quagga***) ialah sejenis spesies yang telah pupus yang menyerupai kuda belang. Ia pernah ditemui dalam jumlah besar di Afrika Selatan. Quagga dapat dibezakan dari kuda belang lain dengan memiliki tanda pada bahagian hadapan tubuh. Seperti kuda belang yang sering dikahwin campur dengan kuda atau keldai, begitu juga quagga. Nama Quagga berasal dari kata Khoikhoi untuk *kuda belang*. Quagga pupus akibat perburuan lampau manusia yang berusaha mendapatkan daging dan kulitnya.

Sejak pendudukan Belanda di Afrika Selatan bermula, quagga banyak diburu, dan ia bersaing dengan haiwan ternakan untuk mencari makan. Walaupun beberapa ekor telah ditangkap untuk zoo di Eropah, program pembiakan tidak berjaya. Haiwan liar yang terakhir tinggal di Negara Bebas Oranye dan quagga pupus dalam hutan belantara pada 1878. Spesimen dalam kurungan terakhir mati di Amsterdam pada 12 Ogos 1883. Cuma seekor quagga pernah diambil gambarnya ketika hidup dan hanya 23 kulit masih terpelihara hari ini. Pada tahun 1984, quagga menjadi haiwan pupus pertama yang DNAnya dianalisis, dan Projek Quagga cuba untuk mencipta ciri-ciri bulu haiwan ini dengan pembiakbakaan terpilih kuda belang Burchell.

Senarai pustaka
---------------

|  |  |
| --- | --- |
|  | Wikisource mempunyai teks asal berkaitan rencana ini:
***1911 Encyclopædia Britannica/Quagga*** |

* , M.A. East, R. & Rubenstein, D.I. 2002. Equus quagga. In: 2006 IUCN Red List of Threatened Species. Last accessed on 08 March 2007

Pautan luar
-----------

* ARKive - images and movies of the quagga *(Equus quagga)* Diarkibkan 2006-12-18 di Wayback Machine
* The Quagga Project
* PBS Nature: Restoring the Quagga
* Biology Letters: A rapid loss of stripes: the evolutionary history of the extinct quagga, 2005[*pautan mati kekal*]
* The Extinction Website - Species Info - Quagga Diarkibkan 2014-08-21 di Wayback Machine
* African Explorer - Bringing the Quagga back to life. Diarkibkan 2006-09-26 di Wayback Machine
* "Quagga Quest Can we bring back a long-extinct animal?"


|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Mareşal** (Marsyal) merupakan pangkat tertinggi dalam Tentera Darat Turki, serta Angkatan Tentera Turki. Ia setaraf dengan pangkat Fil Marsyal di negara-negara lain. 

Pangkat *Mareşal*/*Büyükamiral* bermula daripada Empayar Uthmaniyah[*perlu rujukan*] dan daripada tentera Parsi, yang mana pangkat tersebut dikurniakan kepada para panglima kanan diatas arahan Sultan yang memerintah.

Perkataan *mariscalcus* dalam bahasa Latin, mempunyai bahagian dari perkataan Jerman kuno yang bermaksud kuda dan hamba.

Pangkat *Mareşal*/*Büyükamiral* hanya boleh dianugerahkan melalui Perhimpunan Agung Kebangsaan, dan hanya diberikan kepada Jeneral/Laksamana yang memimpin tentera darat, tentera laut dan/atau tentera udara dengan kemenangan yang luar biasa didalam pertempuran keatas musuh.

Pangkat sepadan didalam Tentera Laut Turki ialah *Büyükamiral*. 

**Marsyal Turki**:
Hanya dua orang yang telah dianugerahkan pangkat *Mareşal* setakat ini: Mustafa Kemal Atatürk (pada 21 September 1921) dan Ketua Turus Am Fevzi Çakmak (pada 31 Ogos 1922), kerana kejayaan mereka didalam Perang Kemerdekaan Turki.

Rujukan
-------

1. ↑  Turkish Armed Forces Employee Law[Turkish]

| Pangkat tertinggi tentera |
| --- |
| 
* Pegawai-Jeneral
* Pegawai-Laut
* Pegawai-Udara

 |
| Pangkat bintangmengikut Amerika | 
* Pangkat 6 bintang
* Pangkat 5 bintang
* Pangkat 4 bintang
* Pangkat 3 bintang
* Pangkat 2 bintang
* Pangkat 1 bintang

 |
| Pangkat jawatan | 
* Generalisimo
* Generalisimus Kesatuan Soviet
* Pemerintah Tertinggi
* Panglima Tertinggi
* Admiral of the Navy
* General of the Armies
* *Reichsmarschall*
* Marsyal Pertama Empayar
* Fil Marsyal
* Laksamana Armada
* *Generalfeldmarschall*
* *Mareşal*
* Marsyal Kesatuan Soviet
* Marsyal Persekutuan Rusia
* Marsyal TUDM
* *Mushir*
* Caudillo
* *Magister militum*
* *Spahbed*
* *Ispahsalar*
* *Beylerbey*
* Marsyal Perancis
* Marsyal Poland
* Marsyal Itali
* Laksamana Besar
* Jenderal Besar
* Grand Domestic
* *Shogun*
* Marsyal Tentera Udara
* *Dux bellorum*
* Marsyal Besar
* *Hetman*
* *Sardar*
* *Serasker*
* *Strategos autokrator*
* *Dai-gensui*
* *Taewonsu*
* *Wonsu*
* Marsyal Yugoslavia

 |
***Mass Effect*** (bahasa Melayu harafiah ***Kesan Pukal***) ialah sebuah filem berbahasa Inggeris. Pada 24 Mei 2010, EA mengumumkan bahawa Legendary Pictures dan Warner Bros. memperoleh hak bagi filem  *Mass Effect* , dengan penerbit eksekutif permainan Casey Hudson, serta Ray Muzyka dan Greg Zeschuck dari BioWare, berkhidmat sebagai penerbit eksekutif. Pada mulanya, Legenda merancang untuk menghasilkan filem itu dengan Thomas Tull, Jon Jashni dan Avi Arad, dengan lakon layar oleh Mark Protosevich.  Protosevich dan pengeluar telah menyatakan bahawa filem itu akan mengikuti plot permainan asal Pada 24 Oktober 2012,  *Majalah Variety* mengumumkan bahawa Morgan Davis Foehl akan menulis lakon layar.

Pelakon
-------

Filem ini turut disertai oleh beberapa orang pelakon terkenal, antaranya adalah Thomas Tull, Jon Jashni dan Avi Arad

Ringkasan
---------

Komander Shepard, seorang wira tentera, memulakan satu perjalanan epik, seluruh galaksi dengan pasukannya, bagi mengesan dan membawa Saren Arterius yang terkenal ke muka pengadilan, berhadapan dengan kemungkinan yang tidak dapat diatasi dan musuh maut di sepanjang jalan.

Rujukan
-------

1. ↑  Did Universal just announce the Mass Effect movie’s release date?
2. ↑  "'Mass Effect' video game on way to movie screen".
3. ↑  Legendary Pictures. "Comic Con Q&A Mass Effect". Legendary Pictures.
4. ↑  Justin Kroll and Marc Graser. "Legendary arms 'Mass Effect' with new scribe". Variety.

Pautan luar
-----------

* Mass Effect (film)
***Najash*** ialah sejenis ular pupus dari Akhir Usia Kapur yang ditemui di Patagonia. Seperti ular-ular lain yang wujud pada Usia Kapur mahupun sekarang, *Najash* bertumbuh tungkai belakang, tetapi luar biasa kerana tumbuh kaki yang menjangkau keluar dari sangkar rusuk, dan pelvis yang bersambung dengan tulang belakang. Fosil *Najash* ditemui dalam Bentukan Candeleros di Wilayah Rio Negro, Argentina, dan bertarikh sekitar 90 juta tahun yang dahulu. Tengkorak dan tulang belakang *Najash* menunjukkan adaptasi untuk hidup di bawah tanah, sejajar dengan hipotesis bahawa badan yang panjang dan tungkai yang bantut merupakan adaptasi untuk mengorek tanah.

Haiwan pengorek ini tidak gugur sakrumnya, iaitu tulang pelvis yang terdiri daripada beebrapa vertebra yang terlakur, mahupun girdel pelvisnya yang tiada pada ular zaman sekarang dan juga ular-ular purba lain yang dikenali. Sesetengah analisa filogenesis mentakrifkan *Najash* sebagai ular paling primitif yang dikenali , ataupun dekat asas radiasi ular, tetapi di luar kesemua ular yang hidup. 

Penemuan ini tidak menyokong hipotesis yang mula-mula diusulkan oleh ahli paleontologi abad ke-19, Edward Drinker Cope, bahawa ular berkongsi leluhur samudera dengan mosasaur. Hipotesis susur-galur samudera ini telah menerima dorongan baru dengan penemuan ular purba yang bertungkai vestij dalam endapan laut di Lubnan pada 1990-an.

Nama *Najash* berasal dari ular berkaki dalam Kitab Kejadan, iaitu "Nahash" yang menghasut Adam dan Hawa untuk memakan buah khuldi.

Petikan
-------

1. ↑  Apesteguía, S. and H. Zaher (2006). "A Cretaceous terrestrial snake with robust hindlimbs and a sacrum." Nature 440: 1037-1040.
2. ↑  Other known fossil snakes with developed hindlimbs, *Haasiophis*, *Pachyrhachis* and *Eupodophis*—all found in marine environments— all lack a sacral region.
3. ↑  Apesteguía, S. and H. Zaher (2006). "A Cretaceous terrestrial snake with robust hindlimbs and a sacrum." Nature 440: 1037-1040.
4. ↑  Longrich, N. R. B.-A. S. Bhullar, et al. (2012). "A transitional snake from the Late Cretaceous period of North America." Nature 488: 205-208.

Rujukan
-------

* Apesteguía, Sebastián (2006). "A Cretaceous terrestrial snake with robust hindlimbs and a sacrum". *Nature*. **440** (7087): 1037–1040. doi:10.1038/nature04413. PMID 16625194. Dicapai pada 2006-04-19. Unknown parameter `|coauthors=` ignored (`|author=` suggested) (bantuan); Unknown parameter `|month=` ignored (bantuan)
* Pharyngula: "*Najash rionergina*, a snake with legs" Presents abstract of the *Nature* report.
Masjid **Al Arifin** merupakan sebuah masjid yang terletak di Padang Katong 01000 Kangar Perlis.

Alamat
------

*Masjid Al Arifin*,   
Padang Katong  
01000 Kangar  
Perlis

Sejarah
-------

*Masjid Al Arifin* digunakan oleh masyarakat setempat sebagai satu tempat beribadat dan aktiviti masyarakat seperti perlaksanaan ibadah korban. Ia juga digunakan bagi melaksanakan solat Jumaat pada setiap minggu

Pentadbiran
-----------

\*AJK MASJID AL-ARIFIN PADANG KATONG ( MAPK ) 2020-2021.\*

\*Pengerusi.\*

Prof. Ir. Dr. Anuar bin Mat Safar. 

\*Tim. Pengerusi\*

En. Sazali bin Saidin.

\*Setiausaha\*

En. Rusli bin Darus.

\*Pen. Setiausaha\*

Ustaz Mohammad Khidir bin Abd Gani.

\*Bendahari\*

En Hazeri Nudin bin Arshad.

\*Ahli jawatankuasa.\*

1. En. Ramli bin Ismail

2. En. Jasabidin bin yeop Nordin.

3. En. Abu Bakar bin Othman.

4. En. Amin Nudin bin Ismail.

5. Pn. Norazam binti Idris.

6. Pn. Marhamah binti Yusuf.

7. Pn. Saadiah binti  Ismail.

8. En. Shariman bin Hashim.

9. En. Mukhtar bin Jaafar.

10. Ustaz Sahimin bin Che Abdul Salleh.

11. En. Mohd Ikhsan bin Ghazali.

12. En. Mohd Affandi bin Shukri

13. En. Fazin bin Mat.

14. En. Mahamadan bin Safar.

15. En. Jaafar @ Hamid bin Daud.

Rujukan
-------

Pautan luar
-----------

* Direktori Masjid Malaysia - Perlis
* Senarai Masjid Seluruh Malaysia
* SENARAI MASJID & IMAM PERLIS Diarkibkan 2016-11-15 di Wayback Machine

1. ↑  "Masjid Al Arifin". Diarkibkan daripada yang asal pada 2018-09-21. Dicapai pada 2017-11-11.
**Oksidoreduktase** ialah sejenis enzim yang memangkinkan pertukaran elektron dari satu molekul ke satu lagi molekul. Enzim kumpulan ini lazimnya menggunakan NADP+ atau NAD+ sebagai kofaktor. Oksidoreduktase transmembran membentuk rantaian pengangkutan elektron dalam bakteria, kloroplas dan mitokondria, termasuk kompleks respirasi I, II dan III. Sebilangan oksidoreduktase lain boleh bersatu dengan membran biologi sebagai protein membran periferi atau dibenamkan ke membran melalui satu heliks transmembran.

Tindak balas
------------

Sebagai contoh, enzim yang memangkinkan tindak balas ini ialah oksidoreduktase:

A– + B → A + B–
Dalam contoh ini, A ialah reduktor (penderma elektron) dan B ialah pengoksida (penerima elektron).

Dalam tindak balas biokimia, tindak balas redoks kadangkala lebih sukar untuk dilihat, seperti tindak balas glikolisis ini:

Pi + gliseraldehid-3-fosfat + NAD+ → NADH + H+ + 1,3-bifosfogliserat
Dalam tindak balas ini, NAD+ ialah oksidan (penerima elektron), dan gliseraldehid-3-fosfat ialah reduktan (penderma elektron).

Rujukan
-------

1. ↑  Eric J. Toone (2006). *Advances in Enzymology and Related Areas of Molecular Biology, Protein Evolution* (ed. Volum 75). Wiley-Interscience. ISBN 0471205036.
2. ↑  Nicholas C. Price; Lewis Stevens (1999). *Fundamentals of Enzymology: The Cell and Molecular Biology of Catalytic Proteins* (ed. ketiga). USA: Oxford University Press. ISBN 019850229X.
3. ↑  Superfamilies of single-pass transmembrane oxidoreductases in Membranome database
**Marwilis bin Haji Yusof** (lahir 5 Jun 1944 di Ulu Selangor, Selangor) Syarikatnya Marwilis Publisher & Distributors terletak di Tingkat 3, Fasa 2, Kompleks PKNS, Shah Alam, Selangor. Beliau merupakan penulis beberapa novel dan menjadi ADUN kawasan Semenyih selepas menang Pilihan raya umum Malaysia 1978.

Pendidikan
----------

Marwilis bersekolah di Sekolah Melayu Setapak apabila keluarganya pindah ke Gombak.Kemudian belajar di Sekolah Rendah Cina di Lee Rubber, Gombak dan beliau mahir dalam bahasa Mandarin.Belajar pula di Sekolah Chong Hwa, Jalan Pahang, Kuala Lumpur dan lulus MCEdan STP.

Kerjaya
-------

Marwilis menjadi guru Bahasa Cina dan Bahasa Melayu di Sekolah Chong Hwa, selama setahun. Kemudian menjadi wartawan di Utusan Melayu dan melaporkan perbicaraan di Mahkamah Rendah, Mahkamah Tengah dan Mahkamah Tinggi di Kuala Lumpur pada setiap hari.1977 menjadi setiausaha akhbar Dato’ Musa Hitam (1977-1983).1982 beliau bertanding di DUN Semenyih dalam Pilihan raya umum Malaysia 1982 dan menjadi Exco Selangor sehingga 1986.

Syarikat penerbitannya menerbitkan novel dan buku-buku sekolah dan mengusahakan kedai buku dan alat tulis di PKNS Shah Alam dan Tanjung Karang. Anak saudaranya Ahadiat Akashah lulusan Sains Komputer pernah menjadi pembaca pruf di syarikatnya di Shah alam. Ahadiat Akashah kemudian dapat menghasilkan 88 buah novel , novelis paling aktif di Malaysia.

Penulisan
---------

Sejak 1968 beliau menjadi pemberita mahkamah dan menaikkan imej Utusan Malaysia.Novel pertamanya 'Izin dalam Paksa' dan 'Janda Seribu Kirai', Buai Diayun Anak Dicubit dan Terbuang Tapi Terbilang. Novel satira bertajuk Perlumbaan Kedua mengangkat nama beliau sebaris dengan Hassan Ibrahim - Tikus Rahmat dan Ishak Haji Muhammad - Putera Gunung Tahan.

Karya
-----

1. Izin dalam Paksa, Kuala Lumpur: Utusan Publication & Distributors Sdn. Bhd. 1971.
2. Janda Seribu Kirai. Kuala Lumpur: Utusan Publication & Distributors Sdn. Bhd. 1979.
3. Bila Lagi Kompang Berbunyi. Kuala Lumpur: Utusan Publication & Distributors Sdn. Bhd. 1980.
4. Buah Kering di Hujung Ranting. Kuala Lumpur: Utusan Publication & Distributors Sdn. Bhd. 1980.
5. Bukan Kail Kita Dinantinya. Utusan Publication & Distributor Sdn. Bhd. 1980.
6. Buai Diayun Anak Dicubit. Shah Alam: Marwilis Publisher & Distributors Sdn. Bhd. 1987.
7. Terbuang Tapi Terbilang, Shah Alam: Marwilis Publisher & Distributors Sdn. Bhd. 1987.
8. Bila Rindu Berputik. Shah Alam: Marwilis Publisher & Distributors Sdn. Bhd. 1990.
9. Perlumbaan Kedua. Kuala Lumpur: Dewan Bahasa dan Pustaka, 1993.
10. Perlumbaan Kedua. Shah Alam: Marwilis Publisher & Distributors Sdn. Bhd. 1995.

Rujukan
-------

1. ↑  Marwilis Yusof[*pautan mati kekal*]
**Pulau Segantang** merupakan satu salah daripada pulau yang menjadi tempat tumpuan pelancong di Langkawi negeri Kedah, sebagai tempat beriadah dan bersuka-ria bersama keluarga. Keindahan *Pulau Segantang* yang mempunyai pantai berpasir yang indah dan air yang jernih untuk para pengunjung berkelah dan mandi-manda bersama keluarga. Di *Pulau Segantang*, para pengunjung dapat melakukan aktiviti di pantai seperti bermain layang-layang dan membina istana pasir sepanjang hari dan berehat bersama keluarga di situ dan menikmati keindahan alam semula jadi.

*Pulau Segantang* yang terletak di Langkawi ini amat popular dikalangan pengunjung tempatan dan luar tempat yang ingin lari daripada kesibukan kota dan mendapat ketenangan dan menikmati suasana pulau yang tenang dengan air laut yang jernih. Tidak hairanlah mengapa para pengunjong yang melawat Langkawi pasti tidak melepaskan peluang untuk berkunjung ke *Pulau Segantang* dan meneroka keindahan pantai sambil menikmati suasananya yang sepi dan tenang.

Geografi
--------

Pulau Segantang merupakan pulau yang terletak di negeri Kedah. Ia menjadi tumpuan pengunjung tempatan dan luar ke Langkawi di negeri Kedah. Pulau Segantang memiliki iklim tropika dan airnya kekal suam sepanjang tahun, selesa untuk berenang.

Terdapat banyak kekayaan semulajadi seperti batu-batu karang dan hidupan-hidupan laut yang menawan menanti untuk diterokai melalui aktiviti snokel. Suhu air berlegar sekitar 29 hingga 30°C sepanjang tahun sungguhpun ia boleh turun beberapa darjah pada musim tengkujuh pada penghujung tahun.

*Pulau Segantang* merupakan salah satu dari empau pulau yang membentuk Taman laut, iaitu Pulau Payar, Pulau Kaca, Pulau Lembu dan Pulau Segantang. Pemandangan pulau ini memang cantik dan asli. Bongkah batu di pinggir pantai bagai disusun rapi, pasirnya putih bersih dan airnya sangat jernih hinggakan belang pada badan anak ikan boleh dilihat dengan jelas.

Sejarah
-------

Peraturan
---------

Taman Laut Negeri Kedah, pengurusan Taman Laut Pulau Payar mengenakan peraturan ketat:

* Setiap sampah yang dibawa masuk hendaklah dibawa balik.
* Pengunjung perlu membawa bekalan sendiri.
* Selepas makan, jangan lupa masukkan semula semua sampah dalam beg untuk di bawa pulang bagi mengelakkan pencemaran taman laut.
* Sebarang aktiviti memancing dalam perairan 2.7 batu nautika akan dikenakan tindakan undang-undang.

Fauna dan flora
---------------

*Pulau Segantang* memiliki tumbuhan tropika dan hutan malar hijau.

Kemudahan
---------

Lihat juga
----------

Rujukan
-------

1. ↑  GPP Pembangunan Fizikal Pulau-Pulau dan Taman Laut 1 2015.

Pautan luar
-----------

* Pusat Pelancongan Malaysia (MaTiC)
* Pulau & Pantai Pusat Pelancongan Malaysia (MaTiC)
**Oksida asid** ialah oksida yang membentuk larutan berasid selepas ditambah air atau menjadi penerima ion hidroksida selaku sebuah asid Lewis. Oksida asid lazimnya memiliki nilai pKa rendah dan boleh bercirikan organik atau tidak. Karbon dioksida, sejenis oksida asid lazim, membentuk asid karbonik, sebuah larutan berasid selepas dilarutkan. Oksida-oksida asid memberi ancaman alam sekitar kerana boleh bertindak balas dengan wap air dalam atmosfera lalu menghasilkan hujan asid.

Keasidan suatu oksida boleh diramal berdasarkan juzuk-juzuk oksida. Unsur-unsur lebih elektronegatif cenderung untuk membentuk oksida asid seperti fosforus pentoksida, tetapi unsur-unsur kurang elektronegatif bercenderung untuk membentuk oksida bes seperti natirum oksida dan magnesium oksida. Sesetengah oksida seperti aluminium oksida adalah amfoterik (memiliki kedua-dua ciri asid dan bes).

Rujukan
-------

1. ↑  John Daintith (Februari 2008). "acidic". *A Dictionary of Chemistry* (dalam bahasa Inggeris). 3. Describing a compound that forms an acid when dissolved in water. Carbon dioxide, for example, is an acidic oxide.
2. ↑  David Oxtoby; H. P. Gillis; Alan Campion. *Principles of Modern Chemistry* (ed. ketujuh). Cengage Learning. m/s. 675–676. ISBN 978-0-8400-4931-5.
3. ↑  Chang, Raymond; Overby, Jason (2011). *General chemistry: the essential concepts* (dalam bahasa Inggeris) (ed. keenam). New York, NY: McGraw-Hill. ISBN 9780073375632. OCLC 435711011.
**Pulau Saparua** ialah sebuah pulau di timur Pulau Ambon di Maluku, Indonesia; Pulau Haruku pula terletak di antara Saparua dan Ambon. Pelabuhan utama terletak di selatan, di Kota Saparua. Pulau Maolana terletak berhampiran sebelah barat daya dan Nusa Laut di hujung tenggaranya.

Saparua ditadbir sebagai kecamatan tunggal dalam Kabupaten Maluku Tengah, tetapi pada 2012, sebuah kecamatan tambahan, Saparua Timur, telah dibentuk dari semenanjung timur daerah asal. Kota Saparua ialah pusat pentadbiran daerah sisa asal, dengan Tuhaha adalah pusat pentadbiran kecamatan baharu.

Pulau ini (termasuk Maolana) merangkumi keluasan 168.1 km2, dengan populasi 32,312 berdasarkan bancian 2010, dan 36,022 pada 2020. Warga Saparua bertutur bahasa Saparua, serta bahasa Indonesia dan bahasa Melayu Ambon.

Rujukan
-------

1. ↑  *Prostar Sailing Directions 2004 New Guinea Enroute*. ProStar Publications. 2004. m/s. 47. ISBN 978-1-57785-569-9.
2. ↑  Indonesia - Maluku Census
3. ↑  Badan Pusat Statistik, Jakarta, 2021.
4. ↑  Saparua - Ethnologue

Koordinat: 3°34′30″S 128°38′49″E﻿ / ﻿3.57493°S 128.647°E﻿ / -3.57493; 128.647
Untuk the district, sila lihat Rahim Yar Khan District.  Untuk the tehsil, sila lihat Rahim Yar Khan Tehsil.
Templat:Guna Bahasa Inggris Pakistan

**Rahim Yar Khan** ( رحیم یار خان) adalah sebuah bandar di Punjab wilayah Pakistan. Ia adalah bandar ke-17 terbesar di Pakistan. Ia adalah Ibu Bandar Daerah Rahim Yar Khan dan Rahim Yar Khan Tehsil. Pentadbiran bandar dibahagikan kepada sembilan Majlis Kesatuan. Pada tahun 1881, Nawab pada Bahawalpur memberikan nama Bandar ini dengan namanya sebagai putra sulungnya dan putera mahkota Rahim Yar Khan.

Demografi
---------

Penduduk bandar pada tahun 1998 adalah 233,537 tetapi menurut Bancian 2017 Pakistan, populasi meningkat menjadi 420.419 dengan pertumbuhan sekitar 80.02% dalam 19 tahun.

Pendidikan
----------

Tahap literasi di daerah ini adalah 38% untuk Level sekolah Kelas 10, yang dikenali sebagai 'lulus Peperiksaan Matrik'.

### Institut pendidikan

Terdapat beberapa institusi pendidikan terkenal di bandar ini, beberapa di antaranya adalah seperti berikut:

* Universiti Teknologi Kejuruteraan dan Teknologi Maklumat Khawaja Fareed
* Kolej dan Hospital Perubatan Shaikh Zayed
* Sekolah Menengah Jajahan Kerajaan
* Sistem Sekolah Beaconhouse

Pengangkutan
------------

|  |  |
| --- | --- |
| Jalan di Rahim Yar Khan | Lebuhraya di Rahim Yar Khan |

### Udara

Lapangan Terbang Shaikh Zayed terletak di Rahim Yar Khan yang melayani penduduk bandar dengan penerbangan domestik dan antarabangsa.

### Kereta Api

Stesen Kereta Api Rahim Yar Khan
Rahim Yar Khan juga terletak di seluruh negara melalui kereta api. Stesen kereta api Rahim Yar Khan adalah stesen keretapi utama Kereta Api Pakistan di Laluan Kereta Api Karachi-Peshawar.

Rujukan
-------

1. ↑
2. ↑
3. ↑  Profile of the city of Rahim Yar Khan on world66.com website Diarkibkan 2018-03-29 di Wayback Machine Retrieved 11 March 2018
4. ↑  Rahim Yar Khan to become municipal corporation Samaa TV News website, Published 13 December 2017, Retrieved 11 March 2018
5. ↑
6. ↑  Pakistan Social and Living Standards Measurement Survey (2014-2015) Pakistan Bureau of Statistics, Government of Pakistan website, Published March 2016, Retrieved 12 March 2018
7. ↑

Pautan luaran
-------------
**Nada dering Crazy Frog** merupakan nada dering yang mencapai jualan yang tertinggi sebanyak £40 juta (RM261 juta) di United Kingdom pada tahun 2005. Pencapaian ini merupakan 31% daripada pasaran nada dering British. *Crazy Frog* dimuat turun sebanyak 11 juta kali di Eropah pada tahun tersebut, selepas digalakkan oleh kempen pengiklanan televisyen. Kanak-kanak di antara 5 hingga 15 tahun merupakan pengguna nada dering yang utama.

*Crazy Frog* dicipta pada tahun 1998 sewaktu Daniel Malmedahl, seroang budak Sweden yang berumur 10 tahun ketika itu, ingin mendengar bunyi enjin dua-lejang meligat. Permintaan ini dipenuhi oleh Erik Wernquist, seorang artis grafik, yang merekakan makhluk serta mengeluarkan sedutan filem yang digelarnya "Benda Menjengkel" ("*Annoying Thing*"). Gelaran ini disebabkan bunyi nadanya betul-betul amat menjengkelkan.

Pada minggu terakhir 2005, Pihak Berkuasa Britain telah mendenda Jamster, yakni pembekal *Crazy Frog*, sebanyak £40,000 kerana tidak memaklumkan pelanggannya bahawa perkhidmatan langganan sebanyak £5 seminggu dikenakan.
**Ohm** (simbol: Ω) adalah unit terbitan SI bagi rintangan elektrik yang dinamakan sempena Georg Simon Ohm, seorang ahli fizik Jerman. Walaupun terdapat beberapa unit piawai empirikal untuk menyatakan rintangan elektrik telah dibangunkan sebelumnya berkaitan dengan permulaan operasi telegraf, Persatuan Kemajuan Ilmu Pengetahuan British mencadangkan suatu unit terbitan dari unit jisim, panjang dan masa yang sedia ada serts bersaiz mudah untuk amalan praktikal seawal tahun 1861. Definisi ohm disemak semula beberapa kali, dengan pentakrifan ohm hari ini dinyatakan daripada kesan kuantum Hall.

Definisi
--------

Multimeter boleh digunakan untuk mengukur rintangan dalam ohm, antara fungsi lainnya.
Ohm ditakrifkan sebagai rintangan elektrik antara dua titik konduktor apabila beza keupayaan malar bernilai satu volt, digunakan kepada titik-titik ini menghasilkan satu ampere arus dalam konduktor dan konduktor tidak merumahkan sebarang daya gerak elektrik.

{\displaystyle \Omega ={\dfrac {\text{V}}{\text{A}}}={\dfrac {1}{\text{S}}}={\dfrac {\text{W}}{{\text{A}}^{2}}}={\dfrac {{\text{V}}^{2}}{\text{W}}}={\dfrac {\text{s}}{\text{F}}}={\dfrac {{\text{J}}{\cdot }{\text{s}}}{{\text{C}}^{2}}}={\dfrac {{\text{kg}}{\cdot }{\text{m}}^{2}}{{\text{s}}{\cdot }{\text{C}}^{2}}}={\dfrac {\text{J}}{{\text{s}}{\cdot }{\text{A}}^{2}}}={\dfrac {{\text{kg}}{\cdot }{\text{m}}^{2}}{{\text{s}}^{3}{\cdot }{\text{A}}^{2}}}}
di mana unit-unit yang diwakili ialah: volt (V), ampere (A), siemens (S), watt (W), kedua (s), farad (F), joule (J), kilogram (kg), meter (m), dan coulomb (C).

Pada banyak kes, rintangan konduktor dalam ohm lebih kurang malar dalam lingkungan voltan, suhu, dan parameter lain yang sedia ada. Konduktor-konduktor ini dipanggil perintang linear. Dalam kes lain, rintangan boleh berbeza-beza (contohnya pada termistor).

Dalam litar arus ulang-alik, impedans elektrik juga diukur dalam ohm.

Pautan luar
-----------

* Buku-buku Georg Simon Ohm diimbas di perpustakaan Universiti Sains Gunaan Nuernberg
* Brosur SI rasmi
* NIST Khas Penerbitan 811
* Sejarah ohm di sizes.com
* Sejarah unit elektrik.

1. ↑  BIPM SI Brochure: Appendix 1, p. 144
**Reka bentuk komunikasi** ialah disiplin campuran antara reka bentuk dan pembangunan maklumat yang mengambil berat tentang cara media berkomunikasi dengan orang ramai. Pendekatan reka bentuk komunikasi bukan sahaja mementingkan pembangunan mesej sebagai tambahan kepada estetika dalam media, tetapi juga dengan mewujudkan saluran media baharu untuk memastikan mesej itu sampai kepada khalayak sasaran. Sesetengah pereka menggunakan reka bentuk grafik dan reka bentuk komunikasi secara bergantian kerana kemahiran bertindih.

Reka bentuk komunikasi juga boleh merujuk kepada pendekatan berasaskan sistem, di mana keseluruhan media dan mesej dalam budaya atau organisasi direka bentuk sebagai satu proses bersepadu dan bukannya satu siri usaha diskret. Ini dilakukan melalui saluran komunikasi yang bertujuan untuk memaklumkan dan menarik perhatian orang yang difokuskan kemahiran seseorang. Kemahiran reka bentuk mesti disesuaikan agar sesuai dengan budaya orang yang berbeza, sambil mengekalkan reka bentuk visual yang menyeronokkan. Ini semua merupakan maklumat penting untuk ditambahkan pada kit komunikasi media untuk mendapatkan hasil yang terbaik.

Rujukan
-------

1. ↑  "Archived copy" (PDF). Diarkibkan daripada yang asal (PDF) pada 2015-04-13. Dicapai pada 2014-10-30.CS1 maint: archived copy as title (link)

Pautan luar
-----------

* Dossier Communication Design in Germany of the Goethe-Institut
Sekolah Jenis Kebangsaan (C) Chiao Ching
**Sekolah Jenis Kebangsaan (C) Chiao Ching** atau nama ringkasnya *SJK(C) Chiao Ching*, merupakan sebuah Sekolah jenis kebangsaan Cina yang terletak di Jalan Hj. Ariffin.

Pada 2009, Sekolah Jenis Kebangsaan (C) Chiao Ching memiliki 300 pelajar lelaki dan 241 pelajar perempuan, menjadikan jumlah keseluruhan murid seramai 541 orang. Ia mempunyai seramai 29 orang guru.2009

Sejarah
-------

Sekolah Rendah Jenis Kebangsaan (Cina) Chiao Ching merupakan sebuah sekolah cina yang diasaskan oleh masyarakat cina pada 4hb April 1932. Sekolah ini bertujuan untuk memberi pendidikan asas kepada anak-anak masyarakat cina setempat, yang pada masa itu merupakan peneroka di sebuah pekan kecil yang dikenali sebagai Endau. 

Maksud perkataan "Chiao Ching" dalam bahasa cina ialah "Bersama-sama mendirikan pendidikan, bersama-sama menghargainya".

Antara tokoh-tokoh terawal yang berjasa dalam mengasaskan sistem pendidikan cina di Endau ialah Encik Wu Zhang Kang, Encik Pan Bao Ming, Encik Xie Du Jie, Encik Xu Ming Yan serta beberapa orang tokoh yang lain. 

Pada peringkat awal penubuhan sekolah ini, sebuah rumah kediaman kampung yang terletak di Kampung Tanjung telah disewa untuk dijadikan sebagai bangunan sekolah. Guru besar pertamanya ialah Encik Heng Huang Jun Sheng dan hanya terdapat kira-kira enam orang murid sahaja yang menerima pendidikan pada masa itu. Bilangan tersebut telah bertambah sehingga 30 orang menjelang tahun 1963.

Tetapi malangnya, sesi persekolahan terpaksa ditutup sekitar tahun 1942 1945, iaitu semasa zaman penjajahan tentera Jepun. Selepas tentera Jepun mengundur dari Tanah Melayu pada tahun 1946, sekolah ini telah dibuka semula. Sekolah ini telah dipindahkan ke lokasi baharu untuk kali ketiganya. Sebuah rumah kedai telah disewa untuk dijadikan bangunan sekolah yang baharu, iaitu di 108, Jalan Mohd Ali. Pada masa itu, sekolah Chiao Ching telah mempunyai 100 orang murid.

Bagi menampung bilangan murid yang kian bertambah dari setahun ke setahun, Encik Chia Chang dan Encik Chia Yong Kao telah menderma sebidang tanah yang seluas 1.7 hektar yang terletak di pinggir pekan Endau untuk didirikan tapak bangunan sekolah. Oleh yang demikian, sekolah ini telah berpindah ke tapak sekarang, iaitu jalan Haji Ariffin pada tahun 1956. Pelbagai usaha dilakukan untuk mengutip dana bagi tujuan pembinaan sekolah ini. Masyarakat cina pada masa itu telah berjaya mengutip derma sebanyak RM 20,000.00 untuk membina sekolah baharu yang mana memberikan harapan yang baharu kepada anak-anak masyarakat setempat.

Pencapaian
----------

Alamat
------

Sekolah Jenis Kebangsaan (C) Chiao Ching
Jalan Hj. Ariffin
86900, Endau
Johor, Malaysia
Telefon = 6077943548
Fax = 6077943548

Pautan luar
-----------

*